google/wiki40b huggingface dataset:
Vernalisatsioon

Vernalisatsioon ehk jarovisatsioon on õite moodustumise esilekutsumine ja kiirendamine madala positiivse (alla 8 ᵒC) temperatuuri toimel.
Vernalisatsioon võib toimuda ka looduslikult, kui taime mõjutab madal talvine temperatuur.
Vernalisatsioon tehti kindlaks USA-s.
Vernalisatsiooni kui agrotehnilist võtet rakendas laialdaselt Trofim Lõssenko.
Abielusündimuskordaja

Abielusündimuskordaja on sündimuskordaja, mille lugejasse arvatakse ainult seaduslike sündide ja nimetajasse abielus naisrahvastiku arv.
Sündimuskordajaid väljendatakse tavaliselt promillides (1000 inimese kohta) ning ajavahemikuks võetakse aasta.
Aastaajalised muutused

Aastaajalised muutused on aastaaegade vaheldumisest tingitud seaduspärased muutused looduses.
Ilmastikuolude muutumine (nt õhu- ja pinnasetemperatuuri muutumine, sademete hulk) toob kaasa muutusi taimede ja loomade elutingimustes, nt valguse, soojuse, toidu hulgas ja kättesaadavuses. Vastavalt sellele muutub nende käitumine.
Suigu mõis

Suigu mõis (saksa keeles Suik) oli riigimõis Tori kihelkonnas Pärnumaal.
Suigu mõis rajati aastatel 1724–1731 Tori mõisast eraldatud alast.
Konstantin Zõrjanov

Konstantin Georgijevitš Zõrjanov (vene keeles Константин Георгиевич Зырянов; sündinud 5. oktoobril 1977 Permis) on Venemaa endine jalgpallur, poolkaitsja.

Klubikarjäär

Zõrjanov oli jalgpalliklubi Permi Zvezda juunioride kooli kasvandik. Ta mängis algul ründajana, kuid hakkas hiljem poolkaitsjaks. Ta suutis mängida ka keskväljakul või vasakul äärel ründavas stiilis.
Zõrjanov esindas pikka aega Permi Amkari, mis tõusis kolmandast liigast põhiliigasse, ja Moskva Torpeedot. 2000. aastal sai ta Torpeedo ridades Venemaa meistrivõistlustel kolmanda koha. Torpeedo väljalangemisel kõrgliigast siirdus ta praegusesse klubisse Peterburi Zenit.
Kohe esimesel hooajal Zenidis Zõrjanov tuli Venemaa meistriks, mis oli klubi ajaloos esimene. Zõrjanov esines edukalt meeskonnas keskväljakul ja oli ka resultatiivne väravalööja üheksa tabamusega. 1 Torpeedos oli tema parim tulemus seitsme löödud väravaga. Venemaa suurim spordileht Sport-Ekspress valis Zõrjanovi 2007. aasta parimaks jalgpalluriks. 2. Tema edu Zenidis jätkus ka 2008. aastal, kui klubi tuli kevadel UEFA karika võitjaks. Zõrjanov oli meeskonna koosseisus kõigis 17 mängus ja lõi värava nii valikmängus Müncheni Bayerni3, kui ka finaalmängus Rangersi vastu 4.

Karjäär rahvuskoondises

Venemaa rahvuskoondises debüteeris Zõrjanov 27. mail 2006 mängus Hispaania vastu. Ta tõusis lõpuks põhimängijaks Guus Hiddinki juhendavas meeskonnas 2008. aasta Euroopa meistrivõistluste valikmängudes ja oli põhirivistuses seitsmes Venemaa koondise mängus viimasest kaheksast mängust. Ta valiti meeskonna koosseisu ka 2008. aasta EM-i finaalturniirile. Alagrupimängus Kreeka vastu lõi ta võiduvärava, mis sulges valitseva Euroopa meistri tee veerandfinaali.
Mati Sirkel

Mati Sirkel (sündinud 12. oktoobril 1949 Paides) on eesti literaat ja tõlkija.
Ta on õppinud Rakke algkoolis, Tallinna 42. Keskkoolis, Tallinna 16. Keskkoolis ja Tallinna 7. Keskkoolis, aastail 1967–1972 Tartu Ülikoolis (spetsialiseerudes kirjandusteooriale).
Mati Sirkel on töötanud aastail 1972–1975 Keele ja Kirjanduse Instituudi nooremteadurina, 1975–1976 Eesti Kirjandusmuuseumi laborandina, 1976–1979 kirjastuse Perioodika toimetajana, 1979–1982 Desintegraatori vaneminsenerina. Ta oli vahepeal kutseline tõlkija, seejärel sai temast aastal 1990 Eesti Kirjanike Liidu sekretär. Aastail 1995–2004 oli Mati Sirkel Eesti Kirjanike Liidu juhatuse esimees.
Mati Sirkel on Eesti Kirjanike Liidu liige aastast 1989.
Aastal 1980 kirjutas Mati Sirkel alla 40 kirjale ja oli Wellesto liige.

Tõlketegevus

Mati Sirkel on tõlkinud saksa, inglise, uuskreeka, rootsi ja hollandi keelest ligemale poolsada tippteost. Ta on eestindanud kõik Franz Kafka ilukirjanduslikud tekstid. Samuti on tema tõlkes ilmunud Robert Musili "Omadusteta mees", Heimito von Dodereri "Strudlhofi trepp", Elias Canetti, Peter Handke, Alfred Kubini, Günter Grassi, Rainer Maria Rilke, Fritz von Herzmanovsky Orlando, Friedrich Hölderlini, Ilse Aichingeri ja Elfriede Gerstli teosed.
Aastal 1987 ilmus Mati Sirkli tõlgitud Thomas Bernhardi näidend "Eesmärgil", mida on Eestis ka lavastatud.
Lisaks on Sirkel tõlkinud ka teaduskirjandust (nt Johan Huizinga "Kultuuriajaloo ülesanne. Valik artikleid, esseid, kõnesid", Tallinna Ülikooli Kirjastus, Tallinn 2013).

Isiklikku

Tema abikaasa on ehtekunstnik Kadri Mälk.
Nathan Deakes

.
Nathan Deakes (sündinud 17. augustil 1977 Geelongis Victoria osariigis) on Austraalia kergejõustiklane (käija).
2002. aastal võitis Deakes Rahvaste Ühenduse mängudel Manchesteris 50 km käimises kuldmedali. 2004. aasta maailmakarikavõistlustel sai ta 20 km käimises kolmanda koha. Samal aastal Ateena olümpiamängudel tuli ta 20 km käimises pronksmedalile.
2006. aasta Rahvaste Ühenduse mängudel Melbourne'is võitis ta kolm kuldmedalit, olles esimene 10 km, 20 km ja 50 km käimises. Ta on tulnud Austraalia meistriks 20 km käimises aastatel 2002–2006 ning 2006. aastal 30 km ja 50 km käimises. 2. detsembril 2006 käis ta Geelongis 50 km uue maailmarekordi ajaga 3:42.53.
2007. aasta maailmameistrivõistlustel Osakas tuli ta maailmameistriks 50 km käimises.
Konrad Arras

Konrad Arras (14. juuli 1876 Erastvere – 30. oktoober 1930 Erastvere) oli põllumees, taluomanik, omavalitsuse ja ühistegelane ning poliitik.
Konrad Arras sündis Võrumaal, Erastveres perepojana. Ta õppis aastatel 1886–1887 Erastvere  vallakoolis ja aastatel 1888–1891 Kanepi kihelkonnakoolis.
Ta on olnud tegev Kanepi laulu- ja mänguseltsis, oli Kanepi põllumeeste seltsi juhatuse liige ja aastatel 1906–1912 seltsi esimeheks; ta oli Kanepi piimaühisuse asutajaid ja aastatel 1909–1918 ühisuse esimeheks; oli tegev Võru põllumeeste seltsis ning Võru ja Kärgula kaubatarvitajate ühisuses. Ta oli Erastvere põllumeeste kogu asutaja ja esimees; Erastvere Ühispanga nõukogu esimees (aastast 1923); Erastvere kartuliühisuse esimees (aastast 1926). Ta oli Kartuliühisuste liidu nõukogu liige (aastatel 1923–1925 ja 1927–?). Ta oli aastatel 1902–1924 Erastvere vallavolikogu liige, aastatel 1906–1915 oli ta Erastvere vallakohtu esimees ja aastatel 1921–1924 oli ta Võru maavolikogu liige.
Ta oli aastatel 1923–1926 II Riigikogu liige. 10. veebruarist 1927 aastani 1929 oli ta III Riigikogu asendusliige (August Kohveri asemel).
Wim de Jong

Wim de Jong (30. juuni 1922 – 9. jaanuar 2012) oli Hollandi kabetaja. Ta oli kabes nii rahvusvaheline meister kui ka Hollandi rahvuslik suurmeister. Ta oli neljakordne Hollandi meister (1956, 1960, 1961 ja 1962).
Laidu saare looduskaitseala

Laidu saare looduskaitseala on Saaremaal Küdema lahes asuv looduskaitseala Laidu saare loodus- ja geoloogiliste väärtuste kaitseks. Kaitseala pindala on umbes 19 ha.
Kaitseala ajalugu ulatub 1965. aastasse, kui Laidu saar määrati ornitoloogiliseks keelualaks.
Lea Pähkel

Lea Pähkel (sündinud 22. novembril 1968) on Eesti jurist, prokurör.
1989. aastal lõpetas ta õpingud Tallinna Majandustehnikumi õigusteaduskonnas, 1995. aastal Tartu Ülikooli õigusteaduskonnas. 1989–1992 töötas ta Tallinna Perekonnaseisuametis inspektorina. 1992. aastal alustas Lea Pähkel Tallinna prokuratuuris stažöörina, hiljem sai temast abiprokurör ning prokurör.
2018. aasta oktoobrikuu seisuga töötab ta Põhja ringkonnaprokuratuuri III osakonnas (alaealiste ja lähisuhtevägivalla kuriteod).
Pedaalnui

Pedaalnui, ka suure trummi pedaal või trummipedaal (inglise keeles bass drum pedal, saksa keeles Fußmachine) on muusikas põhiliselt suure trummi mängimiseks ette nähtud löökpillinui, mis koosneb nuiast, pedaalist ja nuia liigutavast ülekandemehhanismist. Pedaalnuia kasutatakse põhiliselt trummikomplektis. 
Esimese pedaalnuia töötas 1909. aastal välja William F. Ludwig, pannes samas aluse tänapäevasele trummikomplektile. Pedaalnuia seeriatootmine algas 1910. aastal kompaniis Ludwig-Musser. 
Pedaalnuia erikujuks on kardaaniga pedaalnui ehk kaksikpedaalnui ehk "kardaan", mida kasutati esmakordselt arvatavasti 1910. aastal.
Rosma

Hariduselu

Rosma koolimajas sündis 26. jaanuaril 1885 nimekas koolimees Johannes Käis.
Johannes Käisi lapsepõlv möödus Põlvamaal, Rosma külas. Põlva lähedal laias ja sügavas ürgorus lookleva Peri ja Ora jõe lähedal Päkamäe idapoolse nõlva all seisab tänini Rosma küla koolitare – Johannes Käisi sünnipaik. 1872. aastal valminud koolimajas oli üks klassiruum, palvetuba ja kaks väikest elutuba, kus elas Johannes Käisi isa oma perega alates 1878. aastast.
1965. aastal pandi Rosma koolimajale mälestustahvel, kümme aastat hiljem aga istutasid endise Võru Õpetajate Seminari kasvandikud ja Põlva Keskkooli esindajad mälestustammiku Päkamäe nõlvadele, kus oli Johannes Käisi esimene mängumaa.  
Aastal 1989. rajati kodanikualgatusena Waldorfi kooli põhimõtetel tegutsev üldhariduskool ja lasteaed, Johannes Käisi Kool ja Lasteaed. 1999. aastal sai koolist põhikool. 2011/12. õppeaastal õppis koolis 45 õpilast ja töötas 14 õpetajat. Koolis õppimine on tasuline. Kooli peab MTÜ Rosma Haridusselts, mille liikmeteks on lapsevanemad. Kooli juures tegutseb ka lasteaed.

Külaelu

17. märtsil 2008 asutatud Rosma Küla Seltsi asutasid kakskümmend aktiivset külaelanikku. Seltsi eesmärgiks ja ülesandeks on arendada ja elavdada külaelu, tegeleda küla ajaloo uurimise ja kogumisega, traditsioonide taastamisega. 2012. aastal valmis seltsi eestvedamisel ja kaasfinantseerimisel Rosma mänguväljak, küla teedele ja tänavatele paigaldati viidad ja sildid. Iga aasta 1. mail korraldab selts külakeskuseks kujunenud Rosma vesiveski kõrval külapäeva.   
Rosma külavanemad:   
2007-2008 Liia Roodes   
2008-2011 Tõnu Lõbu   
2011-2019 Heiti Hallap +   
2019-(2024)  Tõnu Lõbu
Struktuuriteadused

Struktuuriteadused (saksa keeles Strukturwissenschaften) on keerukate süsteemide uurimisega tegelevad akadeemilised distsipliinid, mis on  vahelüliks loodus- ja humanitaarteaduste vahel. Sõna kasutatakse selles tähenduses  peamiselt Saksamaal. 
Struktuuriteaduste hulka kuuluvaks arvatakse kaoseteooria, mänguteooria, katastroofiteooria, informatsiooniteooria, süsteemiteooria, küberneetika, sünergeetika, semiootika.
Struktuuriteaduse mõiste võttis kasutusele Carl Friedrich von Weizsäcker 1971. aastal. 
Bernd-Olaf Küppers asutas 2008. aasta alguses  Jena Ülikooli juures uurimiskeskuse Frege Centre for Structural Sciences. 
Struktuuriteaduste mõiste kasutuselevõtt on seotud probleemidega füüsika ja bioloogia metodoloogiliste erinevuste mõtestamisel.
Mõntu sadamakai tulepaak

Mõntu sadamakai tulepaak on Sõrve poolsaare kagurannikul Mõntu sadamas asuv tulepaak. See on punane metallsõrestik.
Mõntu sadamakai tulepaagi koordinaadid on 57° 56′ 56″ N, 22° 7′ 38″ E.

Tule omadused

Tulepaak töötab pimedal ajal läbi aasta.
Tule kõrgus jalamist on 6 meetrit, merepinnast 8 meetrit, nähtav 4 meremiili.
Tuli on 360° punane.
Julius von Cube

Julius Gustav von Cube (vene Юлиус Густав (Юлий Леонтьевич) фон Кубе; 13. august 1815 Riia – 6. september 1888 Baden-Baden) oli baltisaksa päritolu Venemaa riigitegelane. 
Ta oli keiser Aleksander II aegne tõeline riiginõunik, Kuramaa asekuberner 28. detsembrist 1857 kuni 13. maini 1858 ja Liivimaa asekuberner 13. maist 1858 kuni 11. veebruarini 1872.

Perekond

Tema vanemad olid Liivimaa asekuberneri ametit pidanud (1821–1852) tõeline riiginõunik Ludwig von Cube (1788–1855) ja Hummuli mõisa omanik Amalie Wilhelmine Weitzenbreyer (1790–1858), kelle isa oli Pärnu kreisi arst Karl Gotthard (Carl Gotthelf) Weitzenbreyer (1762–1812). 
Ta abiellus 1856 Alexandrine Natalie Wilpertiga (1838–1916).
Depressiivsed Eesti väikelinnad

Ajalugu

Sõnade autor Leslie Laasner tõdes, et tegu on autobiograafilise lauluga. Tekstiga soovis ta illustreerida Eestimaa väikseid maakohti. "Depressiivsete Eesti väikelinnade" valmimist inspireerisid nii autori elu Märjamaal kui ka puhkehetked Valgas.
Laulu ühiskonnakriitiline tekst äratas palju tähelepanu. Postimees küsis 20. juuli 2008 lugejaküsitluses, kas lugejad peavad laulu sisu õiglaseks. Ligi 1500 lugejast vastas 71,4 protsenti jaatavalt ja 28,6 protsenti eitavalt.
Ruperti maa

Ruperti maa oli osa Briti Põhja-Ameerikast, mis hõlmas Hudsoni lahe vesikonna. See kuulus 200 aasta vältel de facto Hudsoni lahe kompaniile. Piirkond sai nime Reini printsi Ruperti järgi, kes oli esimene Hudsoni lahe kompanii kuberner. Inglise kuningas Charles II andis 1670. aastal kompaniile kaubandusmonopoli sellel alal. Monopol tühistati 1870. aastal. Hudsoni lahe kompanii müüs Ruperti maa Kanadale.
Tänapäeval kuulub valdav osa Ruperti maast Kanadale.
Kolka tuletorn

Kolka tuletorn on tuletorn Lätis Kolka neeme lähedal asuval tehissaarel.
Kolka neemele rajati tuletorn aastal 1875, enne seda tegutses seal tulelaev. Aastal 1884 asuti rajama tuletorni kuue kilomeetri pikkusele madalale (asub tänapäeval mandrist 5 kilomeetri kaugusel).  Ehituseks vajalikud kivid toodi kohalikest soodest või siis Saaremaalt. 
Torni kõrgus on 21 meetrit. Tuli on valge ja paikneb merepinnast 20 meetri kõrgusel, olles nähtav kuni 10 meremiili kauguselt.
Vastse-Tõlliste mõis

Vastse-Tõlliste mõis (saksa keeles Neu-Teilitz) oli Tõlliste mõisa kõrvalmõis Sangaste kihelkonnas Tartumaal.
Lellapere mõis

Lellapere mõis (saksa keeles Lellefer) oli rüütlimõis Rapla kihelkonnas Harjumaal. Nüüdisajal jääb kunagine mõis Kehtna valda Rapla maakonnas.
Peahoone oli väike puitvoodriga maja.
Planktoniammuti

Planktoniammuti on tööriist, mida kasutatakse planktoniorganismide arvu määramiseks soovitud sügavuselt kindla ruumalaga veeproovi kohta.

Ehitus

Enamasti on planktoniammuti silindrikujuline. Planktoniammuti külgsein on tehtud tihedast siidist ning see on osaliselt avatav ja suletav, põhi ja pealmine osa on ühendatud raudvarbadega. Metallpõhja küljes on väike kraaniga mahuti, kuhu kurnatav plankton kogutakse.
Siseveekogudes kasutatakse harilikult 10-liitriseid planktoniammuteid.
Peine

Ajalugu

1130. aasta dokument mainib Berthold von Paginit, Saksa-Rooma keisri Lothar III ministeriaali, kes andis oma nime linnale kujul Peine. Linnus, Burg Peine, pärineb sellest või varasemast ajast.
1201. aasta Hildesheimi kroonika kirjeldab vaenust piiskop Hartbert von Hildesheimi ning vendade Ekbert ja Gunzelin von Wolfenbütteli vahel. Krahv Gunzelin von Wolfenbüttel oli Saksa armee ülemjuhataja ja Saksa-Rooma keisri Otto IV senešall. Gunzelin võitis ning sai kontrolli Burg Peine ja ümbruskonna üle.
Linnusest lõunas asutas Gunzelin 1218. või 1220. aastal Peine linna. 1223. aastal sai asula linnaõiguse. Gunzelini vapp on sellest ajast linna sümbol.
1256. aastal vallutas Braunschweig-Lüneburgi hertsog Albrecht Peine ja pärast Gunzelini surma 1260. aastal kaotasid tema pojad Peine lääni Hildesheimi piiskopile.
Braunschweig-Lüneburgi Otto I, Hildesheimi piiskop, 1260–1279, andis krahv Wedekind von Poppenburgile Peine linnuse, linna ja maakonna lääniks. Otto liidendas Peine hiljem kui turulinna.
1260. aastal teenis Peine välja ka õiguse vermida münte ja oli, mõne vaheajaga, Hildesheimi piiskopkonna rahapaja 1428. aastani. 1954. ja 1956. aastal leiti Stederdorfer Straße ja Horstwegi tänavate alt kaks suurimat Saksa keskaegset hõbeda-aaret (95 ümarat kangi, kaaluga 7,5 kg, pärit 14. sajandist).
Kaal (perekonnnanimi)

Kaal on perekonnanimi.
Kotlin

Kotlin (vene Котлин, soome Retusaari, rootsi Reitskär) on Venemaale kuuluv saar Soome lahe idaosas. Saarest ida-kagus asub Neeva laht.
Saarel asub Kroonlinn. Kotlinil elas 1920. aastani soomlasi, neil oli oma luteri kogukond.
Saare pindala on 15,84 km². 
Saar on ühendatud üle Soome lahe sopi mandriga, kahe Peterburi tammiga, millest ühe ots on Lissi Nossis.
Ponte Vecchio

Ponte Vecchio (itaalia keeles 'vana sild'; hääldus: [ˈponte ˈvɛkkjo]) on sild Arno jõel Firenzes. See on Euroopa vanim segmenteeritud kaarsild.
Sillal asuvad poed, kus müüakse peamiselt juveliiritooteid.
Algne sild, mis oli olemas juba Rooma ajal, oli tehtud puust. See hävis 1333. aastal üleujutuse tagajärjel. Sild ehitati uuesti üles 1345. aastal kivisillana. See koosneb kolmest kaarest, kusjuures keskmise kaare pikkus on 30 m ja äärmiste kaarte pikkus 27 m.
1565. aastal laskis Cosimo I de' Medici Giorgio Vasaril ehitada silla kohale koridori, et ühendada Palazzo Vecchio Palazzo Pittiga.
Teise maailmasõja ajal ei lasknud sakslased taganedes silda õhku, väidetavalt Hitleri erikäsu tõttu.
PATH (metroosüsteem)

Port Authority Trans-Hudson (PATH) on metroo, mis ühendab Newarki, Harrisoni, Hobokeni ja Jersey City't New Yorgis asuvate Lower Manhattani ja Midtown Manhattaniga. PATH-i haldab Port Authority Trans-Hudson Corporation, New Yorgi ja New Jersey sadamaameti 100% tütarettevõtja. PATH-i rongid sõidavad 24 tundi ööpäevas ja 7 päeva nädalas; Päeviti töötavad tööpäevadel neli liini, samal ajal kui kaks liini toimivad nädalavahetustel, hilisõhtutel ja pühadel.
Süsteemis on kokku 13 peatust. Süsteemi kogupikkus on 22,2 kilomeetrit.
Odd Hugo

Odd Hugo on Eesti ansambel.
Ansambel asutati 2010 nime all Prägnantne Brigaad.
Patrice Évra

Koondisekarjäär

Évra mängis juba Prantsusmaa noortekoondises. Sinna kutsus teda noortekoondise peatreener Raymond Domenech. Euroopa U21 2004. aasta meistrivõistlustel võitis Prantsusmaa oma valikgrupi 7 võidu ja 1 viigiga 8 mängust. Finaalturniirile lasti aga üksnes 8 meeskonda ja sellepärast oli vaja veel ületada Portugal. Kumbki meeskond kaotas kodus 1:2 ja järgnes penaltiseeria, mille Portugal 4:1 võitis. Portugal võitis finaalturniiril pronksmedali.
Prantsusmaa täiskasvanute koondise peatreener Jacques Santini nimetas Évra 31 mehe hulka, kelle seast valiti välja 2004. aasta EM-koondis. Koondise 23 mängija hulka Évra siiski ei pääsenud. EM-il langes Prantsusmaa välja veerandfinaalis 0:1 kaotusega Euroopa meistriks tulnud Kreekale.
Pärast EM-i pääses Évra täiskasvanute koondisse, keda juhendas nüüd Domenech. Debüütmäng toimus sõprusmängus 18. augustil 2004 Bosnia ja Hertsegoviina jalgpallikoondise vastu. Évra mängis esimesed 75 minutit ja kohtumine lõppes 1:1.
Évra osales 3 esimeses 2006. aasta MM-kvalifikatsioonikohtumises. Seejärel sai ta vigastada. Edaspidi mängisid tema kohal William Gallas ja Mikaël Silvestre ning Domenech ei kutsunud Évrad MM-finaalturniirile, kus Prantsusmaa jõudis finaali. Évrad ei kutsutud koondisse peaaegu 2 aastat.
Alles 2006. aasta novembris kutsus Domenech Évra taas koondisse. Tema positsioonil mängis peamiselt Eric Abidal ja Évra oli rohkem tema vahetusmees. 2008. aasta EM-il mängis avakohtumise Rumeenia jalgpallikoondise vastu Abidal ja mäng lõppes 0:0. Ajakirjandus kritiseeris Abidali ja soovitas edaspidi tema asemel kasutada Évrad. Nii Domenech tegigi, kuid kasu sellest polnud, sest Prantsusmaa kaotas nii Hollandi jalgpallikoondisele 1:4 kui Itaalia jalgpallikoondisele 0:2 ja jäi alagrupis viimaseks.
Pärast läbikukkumist EM-il loobus kapten Lilian Thuram spordist. Domenech pani Abidali tema kohale mängima ja Évra sai koondise peamiseks vasakkaitsjaks. 2010. aasta MM-valikturniiril osales Évra 10 kohtumises Prantsusmaa 12 kohtumisest. 26. märtsil 2010 täitis ta sõpruskohtumises Costa Rica jalgpallikoondise vastu kapteni ülesandeid ja saigi koondise kapteniks MM-i ajaks. Ta osales kaptenina koondise kahes esimeses mängus (0:0 viik Uruguay jalgpallikoondisega ja 0:2 kaotus Mehhiko jalgpallikoondisele).
Mehhiko-mängu vaheajal sattus ründaja Nicolas Anelka treeneriga sõnelusse, mille käigus väidetavalt sündsusetusi vahetati, ja Anelka saadeti koondisest minema. See tekitas mängijate seas rahulolematust ja Évra juhtis mängijate protesti, mille käigus nad ei osalenud treeningul. Selle tulemusena tagandati Évra kapteni kohustest ja teda ei lastud osalema viimases alagrupimängus, mille Prantsusmaa Lõuna-Aafrika jalgpallikoondisele 1:2 kaotas. Prantsusmaa jäi alagrupis viimaseks ja langes välja. Prantsusmaa Jalgpalliliit karistas teda 5 mängu pikkuse koondisemängude keeluga. Pärast karistuse kandmist on Évrad hakatud taas koondisse kutsuma.
Ripuka Punamägi

Ripuka Punamägi e. Ripuka Linnamägi asub Jõgevalt 14 km kaugusel, Vaimastverest 3 km põhja pool.

Asukoht

Piki Kärde-Kõola voore Vaimastvere-poolset nõlva läheb väike külatee loodesse, kus asub linnamägi. Asukoht on muinsuskaitse all.

Ajalugu

Eelrooma rauaajal (500 eKr–50 pKr) oli linnusekoht nõrgalt kindlustatud. 11. sajandil rajati oosile tugevamad kindlustused. Hävitati u 11. saj keskpaiku. 13 sajandi alguses võeti linnusemäge uuesti kasutusele, palkkonstruktsioone tugevdati ning valle kõrgendati. Punamäel paiknenud linnus on oletatavalt samane Henriku Liivimaa kroonikas mainitud Riole linnusega, kus 1220. aastal ristiti 500 inimest. Liivi sõja ajal 16. sajandil kasutati linnusekohta kohalike talupoegade poolt kindlustatud pelgupaigana.

Kirjeldus

Muinaslinnus asub seljaku neemikuna lõppeval kagupoolsel otsas. Seal on loodest eraldatud madala valli ja välisjalamil oleva kraaviga. Valli pikkus on 26 m, laius 6-7 m. Välisküljel kõrgus kraavi põhjast on 2,8 m, siseküljelt 1 m. Kultuurikihiga väikese siseõue pikkus on 33 m, laius 28 m.
Muinaslinnuses on tuvastatud mitmeid asustusperioode. Eelrooma rauaaeg, 11. saj algus, 11. saj II pool - 13 saj algus ning hiliskeskajal ja 16 saj.
Calcidius

Calcidius (ka Chalcidius; 4. sajand või 5. sajandi esimene pool) oli filosoof, kes tõlkis ladina keelde Platoni dialoogi "Timaios" alguse (7a–53c; pole teada, kas ta tõlkis ka ülejäänud osa) ning varustas selle kommentaaridega. Tõlge on pühendatud Hispaania piiskopile Córdoba Osiusele. 
See oli ainus Platoni teos, mida varakeskaegses Lääne-Euroopas (kuni "Menoni" ja "Phaidoni" tõlkeni 1158) tunti. See teos tõi varakeskaegsesse mõttemaailma maailmahinge idee, mis mõjutas Chartresi koolkonda (Bernard Chartresist, Thierry Chartresist), ning suletud korrastatud universumi idee. 
Calcidiuse elust pole midagi kindlalt teada. Arvatakse, et ta sai kristlaseks.
Luuüdi

Terminoloogia

Luuüdi on kantud kehtivasse inimese tsütoloogia ja histoloogia standardsõnavarasse Terminologia Histologica-sse ja rahvusvahelisse inimese anatoomia standardisse Terminologia Anatomica.

Ülesanded

Luuüdis toimub peamine hematopoees - erütropoees, leukotsütopoees ja osaliselt ka lümfotsütopoees (hiljem küpsevad T-lümfotsüüdid tüümuses).
Noorte indiviidide kasvamise ajal on luuüdi ülekaalukalt aktiivne e punane luuüdi (ladina keeles medúlla óssium rúbra),millest 4.-5.eluaastaks on osa muutunud rasvastunud luuüdiks). Täiskasvanul toimub hematopoees peamiselt punase luuüdiga lameluudes, nagu koljuluud,lülisamba lülid, puusaluud, abaluud, rinnakuluu, roided. Toruluude epifüüsides asendub see aja jooksul mitteaktiivse e kollase luuüdiga (ladina keeles medúlla óssium fláva).  
Luuüdi strooma koosneb valdavad enamikus kollasest luuüdist.

Histoloogia

Punases luuüdis komplekteeritakse erütrotsüüte, granulotsüüte ja trombotsüüte ja need tuuakse verre arteriaalsete kapillaaride venoosurgete kaudu. Punases luukoes asuvad luukoerakud komplekteerivad ka uut luukudet.
Luuüdi rakkude hulka kuuluvad ka hematopoeetilised tüvirakud. 
Luuüdi strooma koosneb stroomarakkudest. Tuvastatud on järgmisi rakutüüpe: fibroblaste, makrofaage, adipotsüüte, osteoblaste, osteoklaste, müotsüüte, dendriitrakke ja endoteelirakke.